Svar på myndighedshøring om havvindmøller i [adresse] Bugt 
Sagsfremstilling 
4.      Svar på myndighedshøring om havvindmøller i [adresse] Bugt  
                                                                                                                        Åbent 
Sagsnr.: 326-2014-89367       J.nr.: 01.16.00            Birte Iversen.: 326-2014-115053 
  
SAGSFREMSTILLING 
Energistyrelsen har fremsendt myndighedshøring vedrørende ansøgning om opstilling af 40-80 møller á 3-7 MW, 
med en totalhøjde på 200 m og med en samlet kapacitet på maks. 240 MW i [adresse], syd for Asnæs. Det 
er European Energy A/S der søger om tilladelse til at foretage forundersøgelser for etablering af havmøller i 
[adresse] (se Bilag 1 og 2). 
  
Høringen fremsendes med henblik på Energistyrelsens vurdering af sagens videre fremme, og med det formål at 
indhente ideer og forslag til indhold af VVM- og konsekvensvurderingsundersøgelserne. Såfremt det er foreneligt 
med de indkomne bemærkninger vil Energistyrelsen begynde en egentlig sagsbehandling med henblik på at give 
tilladelse til forundersøgelser. 
  
I sommeren 2012 afholdt Energistyrelsen en offentlig høring om placering af kystnære områder til havmøller i bl.a. 
[adresse] og [adresse]. Efterfølgende blev [adresse] udvalgt til at være ét af de seks områder som 
staten udbyder til kystnære havmøller. I forbindelse med disse dialoger har Kalundborg Kommune givet udtryk for at 
de prioriterede [adresse]. 
  
European Energy A/S ansøger om tilladelse via såkaldt "åben dør". Det betyder, at projektudvikler selv ansøger om 
tilladelserne på en selvvalgt placering. Dette er i modsætning til ovenstående udbud, hvor staten udbyder projekter 
typisk inden for en bestemt placering og i en bestemt størrelse. 
  
Kommunalbestyrelsen har tidligere svaret på offentlig høring om screening af egnede placeringer af områder til 
kystnære havvindmøller (jf. møde den 22. august 2012, pkt. 10). Kommunen udtrykte en positiv holdning til kystnære 
vindmøller, men tog forbehold for den kommende VVM-redegørelse. 
  
I februar 2014 behandlede Kommunalbestyrelsen høringssvar til idéoplæg til VVM for [adresse] (jf. 
møde den 26. februar 2014, pkt. 25). Kommunen udtrykte en positiv holdning til [adresse] og havde 
konkrete bemærkninger til hhv. anlæg på søterritorium og til landanlæg. 
  
Høringsfristen er den 2. maj 2014, men kommunen har fået tilsagn fra Energistyrelsen om at kommunen kan afgive 
et foreløbigt høringssvar på baggrund af Teknik- og Miljøudvalgets behandling, med forbehold for 
Kommunalbestyrelsens endelige behandling af sagen. 
  
Teknik og Miljø har udarbejdet et foreløbigt høringsbrev til Energistyrelsen (Bilag 3). Svaret udtrykker overordnet, at 
det er Kalundborg Kommunes holdning, at [adresse] prioriteres frem for havmøller i [adresse] 
Bugt, og det anbefales, at kun ét havmølleprojekt ud for kommunens kyster realiseres. Herudover fremsættes 
bemærkninger til eventuelle havmøllers placering i forholdet til kysten samt til indholdet af en eventuel VVM-
redegørelse, såfremt Energistyrelsen beslutter at fremme projektet.  
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller, at vedlagte udkast til høringssvar godkendes. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
Direktionens møde den 29. april 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 5. maj 2014: 
Udvalget vedtog at anbefale direktionens indstilling. 
Bilag 1 - Ansøgning om forundersøgelseestilladelse, havmøller i 
[adresse] 
326-2014-115098 
Bilag 2 - Tillæg til ansøgning om forundersøgelsestilladelse, 
havmøller i [adresse] 
326-2014-115099 
Bilag 3 - udkast til høringssvar til Energistyrelsen 
326-2014-115146 
